Κινεγκίλς του Ουέσσεξ

Ο Κινεγκίλς του Ουέσσεξ (Cynegils, ... - 642) βασιλιάς του Ουέσσεξ (611 – 642) από τον Οίκο του Ουέσσεξ ήταν γιος του βασιλιά Κέολ του Ουέσσεξ γιου του Κάθα και εγγονού του Κίνρικ του Ουέσσεξ, διάδοχος του θείου του Κέολγουλφ του Ουέσσεξ. Ο Κινεγκίλς θεωρείται ότι ήταν παραδοσιακά βασιλιάς του Ουέσσεξ αλλά φαίνεται ότι τα 7 οικογενειακά βασίλεια που ονομάστηκαν Επταρχία δεν είχαν σχηματιστεί ακόμα στην περίοδο της ζωής του. Το βασίλειο το οποίο ονομάστηκε αργότερα Ουέσσεξ σχηματίστηκε από τις κομητείες του Χαμσάιρ, του Σόμερσετ, και του Γουιλσάιρ. Το Αγγλοσαξωνικό χρονικό αναφέρει ότι το βασίλειο του Κινεγκίλς βρισκόταν στα βόρεια του Τάμεση, επεκτάθηκε στο Γκλόστερσαϊρ, στο Οξφορντσάιρ και στο Μπέρκσαϊρ με το Ντόρτσεστερ σαν μια από τις κύριες βασιλικές θέσεις, η περιοχή αποτελούσε τον πυρήνα για την δημιουργία των βασιλείων του Ουέσσεξ και της Μερκίας.

 Ο Κινεγκίλς έγινε βασιλιάς με τον θάνατο του Κέολγουλφ αλλά η σχέση μαζί του είναι αβέβαιη, το Αγγλοσαξωνικό χρονικό αναφέρει τον Κινεγκίλς σαν γιο του Κέολ αδελφού του Κέολγουλφ αλλά ορισμένοι μελετητές τον αναφέρουν σαν γιο του, ο Κινεγκίλς είχε έναν αδελφό τον Κεοβάλντ παππού του βασιλιά Ίνε του Ουέσσεξ. Το Αγγλοσαξωνικό χρονικό αναφέρει τον Κινεγκίλς σαν μόνο βασιλιά αλλά φαίνεται ότι στην πραγματικότητα είχε μοιραστεί την εξουσία με δυο ή περισσότερους βασιλείς. Το Αγγλοσαξωνικό χρονικό σημειώνει για το έτος 611 : "Αυτή την χρονιά ο Κινεγκίλς έγινε κυβερνήτης του Ουέσσεξ, διατήρησε την εξουσία 31 χειμώνες, ο Κινεγκίλς ήταν γιος του Κέολ, ο Κέολ γιος του Κάθα και ο Κάθα γιος του Κινρίκ". Στην συνέχεια για το έτος 614 σημειώνει : "Την χρονιά αυτή ο Κινεγκίλς και ο Κουίκχελμ πολέμησαν στο Μπεντάν σκοτώνοντας 2046 Ουαλούς". Ο Μπεντέ αναφέρει ότι η δολοφονία του βασιλιά Έντουι της Νορθουμπρίας έγινε ύστερα από εντολή του Κουίκχελμ βασιλιά των δυτικών Σαξόνων (626). Ο βασιλιάς Κουίκχελμ πιθανότατα ήταν το ίδιο πρόσωπο που αναφέρεται την δεκαετία του 620, βαπτίστηκε χριστιανός και πέθανε το 636, πολλοί ιστορικοί τον αναφέρουν σαν γιο του Κινεγκίλς. Το 628 ο Κινεγκίλς και ο Κουίκχελμ πολέμησαν τον βασιλιά Πέντα της Μερκίας στο Κιρένκεστερ, τα χρονικά αναφέρουν μια νίκη αλλά το πιθανότερο είναι η νίκη αυτή να ήταν του Πέντα. Ο Κινεγκίλς και ο Κουίκχελμ υποτάχθηκαν στον βασιλιά Έντουι της Νορθουμπρίας πληρώνοντας του σαν φόρο υποτέλειας το τεράστιο ποσό των 100.000 κηλίδων. Στα μέσα της δεκαετίας του 630 ο επίσκοπος Βιρίνος εγκαταστάθηκε στο Ντόρτσεστερ, τόσο ο ίδιος ο Κινεγκίλς όσο και ο βασιλιάς Κουίκχελμ βαπτίστηκαν χριστιανοί με νονό τον βασιλιά Όσβαλντ της Νορθουμπρίας. Ένας άλλος δυτικός Σάξονας βασιλιάς εμφανίζεται εκείνη την εποχή ο Κάθρεντ που πέθανε το 661, την ίδια περίοδο ο Όσβαλντ παντρεύτηκε μια από τις κόρες του Κινεγκίλς χωρίς να έχει καταγραφεί το όνομα της το πιθανότερο λεγόταν Κίνεμπουργκ. Η βάπτιση δεν φαίνεται να είχε μεγάλη αποτυχία στην συνέχεια επειδή όπως φαίνεται ο Κενβάλ γιος του Κινεγκίλς δεν είχε βαπτιστεί μέχρι το 646 με αποτέλεσμα σύμφωνα με το χρονικό να εκθρονιστεί από τον Πέντα. Η ημερομηνία του θανάτου του Κινεγκίλς είναι αβέβαιη, το βέβαιο είναι ότι μετά τον θάνατο του τον διαδέχτηκε ο γιος του Κενβάλ του Ουέσσεξ. Διαφορετικές εκδόσεις του Αγγλοσαξονικού χρονικού τοποθετούν την ημερομηνία θανάτου του το 641 ή το 643, ο Ντάμβιλλ (1985) τοποθετεί την ημερομηνία θανάτου του το 642 την χρόνια που συμπληρώνονται τα 311 χρόνια της βασιλείας του. Εκτός απο τον γιο και διάδοχο του Κενβάλ και την κόρη του που παντρεύτηκε τον Όσβαλντ ο Κινεγκίλς είχε άλλον έναν γιο τον Κουίκχελμ που πιθανότατα ήταν το ίδιο πρόσωπο με τον βασιλιά που φαίνεται να κυβέρνησε μαζί με τον Κινεγκίλς, υπάρχουν πληροφορίες ότι είχε άλλον έναν γιο τον Κέντγοθιν αλλά δεν έχουν επιβεβαιωθεί. D.N. Dumville (1985), "The West Saxon Genealogical Regnal List and the Chronology of Early Wessex", Sarah Zaluckyj, Mercia: The Anglo-Saxon Kingdom of Central England S.E. Kelly, "Kent, Kingdom of", in M. Lapidge et al. (eds), The Blackwell Encyclopedia of Anglo-Saxon England; D.P. Kirby, The Earliest English Kings Κινεγκίλς Κινεγκίλς, βασιλιάς του Ουέσσεξ